ג'יימס פליט

ג'יימס אדוארד פליט (באנגלית: James Edward Fleet; נולד ב-11 במרץ 1954) הוא שחקן אנגלי. הוא מוכר מתפקידו כטום השלומיאל בעל כוונות הטובות בקומדיה הרומנטית "ארבע חתונות ולוויה אחת" ומתפקידו כהוגו הורטון הטיפש בסדרה הקומית של ה-BBC "הכומר מדיבלי". פליט נולד בבילסטון שבסטפורדשייר לאם סקוטית ולאב אנגלי. הוא חי בבילסטון עד גיל 10 שאז נפטר אביו, והוא עבר עם אמו לגור באברדינשייר. הוא למד הנדסה באוניברסיטה באברדין והצטרף לחוג הדרמה באוניברסיטה. אחר כך למד משחק ב"אקדמיה המלכותית הסקוטית למוזיקה ודרמה" בגלאזגו. פליט נשוי לשחקנית ג'יין בוקר ולהם בן אחד, המיש. המשפחה חיה בכפר סיבפורד גאוור (אנ'). התחלת הקריירה של פליט הייתה עם הלהקה השייקספירית המלכותית, אתם הופיע בתחילת שנות השמונים של המאה העשרים. מאז הופיע בין השאר במחזות "Habeas Corpus" וב-" In the Club", כמו גם במחזה "החגיגה" (Festen) וב"מרי סטיוארט ובהצגות נוספות בווסט אנד. ב-2003 גילם את קוליגין במחזה "שלוש אחיות" מאת אנטון צ'כוב לצידה של קריסטין סקוט-תומאס בתפקיד מאשה. ב-2009 שיחק בתפקיד סר אנדרו אגויצ'יק בהפקה של הלהקה השייקספירית המלכותית ל-הלילה ה-12. ב-2011 השתתף במחזה "The Heretic" מאת ריצ'רד בין בבימויו של ג'רמי הרין בתיאטרון רויאל קורט שבלונדון. החל מנובמבר 2011 הופיע בהפקה של "The Ladykillers" בתפקיד מייג'ור קורטני בתיאטרון גילגוד. בין שנת 2000 ל-2006 השתתף פליט בתפקיד קפטן ברימשו בסיטקום הרדיופוני "Revolting People" של רדיו 4 של ה-BBC. סיפור העלילה מתרחש בתקופה שלפני מלחמת העצמאות של ארצות הברית. עוד הופיע בסדרה הקומית "Chambers" שהועברה מאוחר יותר לטלוויזיה. ב-2005 כיכב בתפקיד דנקן סטונברידג' בסיטקום "The Party Line". עוד הופיע בתפקיד הקפטן בסדרה "The Spaceship" של BBC Radio 7. בסדרה "The Castle" גילם את סר ג'ון וודסטוק וכן שיחק בתפקיד המפקח לסטרייד בסדרה "The Rivals". בין השנים 1999 ו-2001 דיבב פליט את ה"כלב" בתוכנית הטלוויזיה לילדים "Dog and Duck". תפקידו הידוע ביותר הוא כהוגו בסדרה הקומית "הכומר מדיבלי" ששודר בין 1994 ל-2007, והוא הופיע בכל 24 הפרקים של הסדרה. ב-2005 שיחק בתפקיד הראשי בפרק בסדרת המתח "רציחות במידסומר" של ITV. ב-2007 הופיע בתפקיד אורח בסיטקום "Legit". בהפקה מ-2008 של ה-BBC "דוריט הקטנה" עיבוד לרומן מאת צ'ארלס דיקנס שיחק בתפקיד פרדריק דוריט. עוד השתתף פליט בשעשועון הטלוויזיה "School's Out". ב-2009 השתתף בהופעת קמע בסדרה "סקינס". ב-1983 שיחק פליט בפרק בסדרה "Grange Hill" כמורה בבית הספר. ב-2010 הופיע באופרת הסבון "Coronation Street". הוא גילם דמות בשם רובי סלואן, אסיר משוחרר, שעוזר לאסיר אחר טוני גורדון לתכנן נקמה. בסופו של דבר גורדון יורה בסלואן במהלך מצור במפעל. בפברואר 2011 הופיע פליט בתפקיד ג'ורג' האב, אביו של האדם-זאב ג'ורג' סנדס, ב"כמעט אנושיים". בדצמבר 2013 במסגרת שידורי חג המולד של ה-BBC, שודרה מיני-סדרה "תעלומה באחוזת פמברלי" עיבוד לספרה של פ.ד. ג'יימס העושה שימוש בדמויות של הרומן "גאווה ודעה קדומה" מאת ג'יין אוסטן. פליט גילם בסדרה את דמותו של מר בנט. בספטמבר 2014 שיחק פליט בתפקיד ריצ'רד, החבר לשעבר של רוזי גוליבר, בסדרה הקומית "Bad Education". פליט הופיע בסרטי קולנוע רבים. בעיבוד הקולנועי מ-2004 ל"פנטום האופרה" גילם את מר לפבר. בסרט "על תבונה ורגישות" שיחק בתפקיד ג'ון דשווד, וב-2003 גילם את לייטון סטרצ'י בסרט "Al sur de Granada". ב-2014 הופיע בתפקיד ג'ון קונסטבל בסרטו של מייק לי "מר טרנר". בשנת 2019 הופיע בסרט נולד מלך. ג'יימס פליט, במסד הנתונים הקולנועיים IMDb (באנגלית) ג'יימס פליט, באתר "אידיבי", מאגר הידע העברי לקולנוע ישראלי ועולמי ג'יימס פליט, באתר AllMovie (באנגלית) ג'יימס פליט, במסד הנתונים הקולנועיים KinoPoisk (ברוסית) ג'יימס פליט, באתר MusicBrainz (באנגלית) James Fleet - Questions and Answers - Interview James Fleet 'in his own words' The Ladykillers James Fleet on why he thinks he’s always cast as the criminal, http://www.liverpoolecho.co.uk/ Cast list of RSC productions of The Taming of the Shrew' Cast list of RSC productions of A Midsummer Night's Dream Cast list of RSC productions of Henry IV, Part Two Cast list in The Stage Mike Joyce. "Dog and Duck". אורכב מ-המקור ב-2016-03-03. נבדק ב-2013-06-13. (Press Release) BBC Press Pack for Little Dorrit